CELEX: 32011R1385
Language: et
Date: 2011-11-14 00:00:00
Title: Nõukogu määrus (EL) nr 1385/2011, 14. november 2011 , kalapüügivõimaluste jaotamise kohta Euroopa Liidu ja Guinea-Bissau Vabariigi vahelise protokolli (millega määratakse kindlaks lepinguosaliste vahelise kehtiva kalandusalase partnerluslepinguga ettenähtud kalapüügivõimalused ja rahaline toetus) alusel

28.12.2011   
            
            
               ET
            
            
               Euroopa Liidu Teataja
            
            
               L 344/34
            
         NÕUKOGU MÄÄRUS (EL) nr 1385/2011,
   14. november 2011,
   kalapüügivõimaluste jaotamise kohta Euroopa Liidu ja Guinea-Bissau Vabariigi vahelise protokolli (millega määratakse kindlaks lepinguosaliste vahelise kehtiva kalandusalase partnerluslepinguga ettenähtud kalapüügivõimalused ja rahaline toetus) alusel
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 43 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Nõukogu võttis 17. märtsil 2008 vastu määruse (EÜ) nr 241/2008 (Euroopa Ühenduse ja Guinea-Bissau Vabariigi vahelise kalandusalase partnerluslepingu sõlmimise kohta), (1) (edaspidi „partnerlusleping”).
            
         
               (2)
            
            
               Partnerluslepingu uus protokoll (edaspidi „uus protokoll”) parafeeriti 15. juunil 2011. Uue protokolliga nähakse ette ELi laevade kalapüügivõimalused Guinea-Bissau suveräänsete õiguste või jurisdiktsiooni all olevates vetes.
            
         
               (3)
            
            
               Nõukogu võttis 14. novembril 2011 vastu otsuse 2011/885/EL (2) uue protokolli allkirjastamise ja ajutise kohaldamise kohta.
            
         
               (4)
            
            
               Tuleks määratleda kalapüügivõimaluste jagunemine liikmesriikide vahel uue protokolli kohaldamise ajavahemikuks.
            
         
               (5)
            
            
               Nõukogu 29. septembri 2008. aasta määruse (EÜ) nr 1006/2008 (mis käsitleb ühenduse kalalaevadele loa andmist püügitegevuseks ühenduse vetest väljaspool ning kolmandate riikide laevade juurdepääsu ühenduse vetele) (3) artikli 10 lõikega 1 on ette nähtud, et juhul kui selgub, et liidule uue protokolli kohaselt jaotatud kalapüügivõimalusi ei ole täielikult kasutatud, teavitab komisjon sellest asjaomaseid liikmesriike. Kui liikmesriik ei vasta nõukogu määratud tähtaja jooksul, käsitatakse seda kinnitusena, et asjaomase liikmesriigi laevad ei kasuta kõnealusel perioodil oma kalapüügivõimalusi täielikult. Kõnealused tähtajad tuleb kindlaks määrata.
            
         
               (6)
            
            
               Võttes arvesse, et eelmine protokoll kaotas oma kehtivuse 15. juunil 2011, peaks käesolev määrus jõustuma selle Euroopa Liidu Teatajas avaldamise päeval ja seda tuleks kohaldada alates 16. juunist 2011,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Otsusele 2011/885/EL (nimetatud protokolli allkirjastamise ja ajutise kohaldamise kohta) lisatud protokolli alusel kindlaks määratud kalapüügivõimalused jaotatakse liikmesriikide vahel järgmiselt:
   
               a)
            
            
               krevetipüük
               
                           Hispaania
                        
                        
                           1 421
                        
                        
                           brt
                        
                     
                           Itaalia
                        
                        
                           1 776
                        
                        
                           brt
                        
                     
                           Kreeka
                        
                        
                           137
                        
                        
                           brt
                        
                     
                           Portugal
                        
                        
                           1 066
                        
                        
                           brt;
                        
                     
         
               b)
            
            
               kala-/peajalgsete püük
               
                           Hispaania
                        
                        
                           3 143
                        
                        
                           brt
                        
                     
                           Itaalia
                        
                        
                           786
                        
                        
                           brt
                        
                     
                           Kreeka
                        
                        
                           471
                        
                        
                           brt;
                        
                     
         
               c)
            
            
               tuunipüügiseinerid ja triivõngejadaga kalapüügilaevad
               
                           Hispaania
                        
                        
                           10
                        
                        
                           laeva
                        
                     
                           Prantsusmaa
                        
                        
                           9
                        
                        
                           laeva
                        
                     
                           Portugal
                        
                        
                           4
                        
                        
                           laeva;
                        
                     
         
               d)
            
            
               ritvõngelaevad
               
                           Hispaania
                        
                        
                           10
                        
                        
                           laeva
                        
                     
                           Prantsusmaa
                        
                        
                           4
                        
                        
                           laeva.
                        
                     
         2.   Määruse (EÜ) nr 1006/2008 kohaldamine ei piira Euroopa Ühenduse ja Guinea-Bissau Vabariigi vahelise kalandusalase partnerluslepingu kohaldamist.
   3.   Kui lõikes 1 osutatud liikmesriikide püügilitsentside taotlused ei hõlma kõiki neile protokolliga sätestatud püügivõimalusi, võtab komisjon määruse (EÜ) nr 1006/2008 artikli 10 kohaselt arvesse mis tahes muu liikmesriigi püügiloataotlust.
   Nimetatud määruse artikli 10 lõikes 1 osutatud tähtaeg on kümme tööpäeva.
   Artikkel 2
   Käesolev määrus jõustub selle Euroopa Liidu Teatajas avaldamise päeval.
   Määrust kohaldatakse alates 16. juunist 2011.
   
      Käesolev määrus on tervikuna siduv ja vahetult kohaldatav kõigis liikmesriikides.
      Brüssel, 14. november 2011
      
         
            Nõukogu nimel
         
         
            eesistuja
         
         M. SAWICKI
      
   
   
      (1)  ELT L 75, 18.3.2008, lk 49.
   
      (2)  Vt käesoleva Euroopa Liidu Teataja lk 1.
   
      (3)  ELT L 286, 29.10.2008, lk 33.